Oficiālais Vēstnesis L 311 , 08/11/1982 Lpp. 0013 - 0015

Speciālizdevums somu valodā: Nodaļa 3 Sējums 15 Lpp. 0170

Speciālizdevums spāņu valodā: Nodaļa 03 Sējums 26 Lpp. 0109

Speciālizdevums zviedru valodā: Nodaļa 3 Sējums 15 Lpp. 0170

Speciālizdevums portugāļu valodā Nodaļa 03 Sējums 26 Lpp. 0109



Padomes Lēmums (1982. gada 18. oktobris) par Šveices Konfederācijas to uzņēmumu sarakstu, kas apstiprināti svaigas gaļas eksportēšanai uz Kopienu (82/734/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm [1], un jo īpaši tās 4. panta 1. punktu un 18. panta 1. punkta a) un b) apakšpunktu, ņemot vērā Komisijas priekšlikumu, tā kā trešo valstu uzņēmumiem nedrīkst atļaut eksportēt svaigu gaļu uz Kopienu, ja vien tie neatbilst vispārējiem un īpašajiem nosacījumiem, kas paredzēti Direktīvā 72/462/EEK; tā kā saskaņā ar Direktīvas 72/462/EEK 4. panta 3. punktu Šveice nosūtījusi to uzņēmumu sarakstu, kuriem atļauts eksportēt svaigu gaļu uz Kopienu; tā kā Kopienas veiktajās pārbaudēs klātienē konstatēts, ka higiēnas standarti daudzos no šiem uzņēmumiem ir pietiekami labi un ka tādēļ, saskaņā ar minētās direktīvas 4. panta 1. punktu, tos var iekļaut izveidotajā to uzņēmumu pirmajā sarakstā, no kuriem atļauts importēt svaigu gaļu; tā kā citi Šveices ieteiktie uzņēmumi atkārtoti jāpārbauda, ņemot vērā papildu informāciju par to higiēnas standartiem un spēju ātri pielāgoties Kopienas noteikumu prasībām; tā kā tikmēr, lai izvairītos no esošo tirdzniecības plūsmu straujas pārtraukšanas, šiem uzņēmumiem var uz laiku atļaut turpināt veikt svaigas gaļas eksportēšanu uz dalībvalstīm, kas ir gatavas to pieņemt; tā kā tādēļ šis lēmums būs jāpārskata un, ja vajadzīgs, jāgroza; tā kā attiecībā uz īpašām saldētavām Kopienas standartos, kas jāievēro, pašreiz tiek izdarīti konkrēti labojumi, kuru galīgo formulējumu nevar precīzi paredzēt; tā kā līdz ar to šis jautājums uz laiku jāatceļ, un visu lēmumu par šiem uzņēmumiem pieņemšana jāatliek uz vēlāku dienu; tā kā jāatceras, ka svaigas gaļas importam piemēro arī citus Kopienas veterināros noteikumus, jo īpaši attiecībā uz veselības aizsardzības prasībām, tostarp īpašus noteikumus Dānijai, Īrijai un Apvienotajai Karalistei; tā kā nosacījumi svaigas gaļas importēšanai no pielikumā minētajiem uzņēmumiem joprojām ir pakļauti paredzētajiem veterinārajiem noteikumiem un Līguma vispārīgajiem noteikumiem; tā kā jo īpaši tādu noteiktu kategoriju gaļas importēšanai no trešām valstīm un reeksportēšanai uz citām dalībvalstīm kā, piemēram, izcirtņi, kas sver mazāk par 3 kg, vai gaļa, kuras sastāvā ir konkrētu tādu vielu atlikumi, uz ko vēl neattiecas saskaņotie Kopienas noteikumi, joprojām piemēro importētājas dalībvalsts veselības tiesību aktus; tā kā, ja no Pastāvīgās veterinārijas komitejas nav iegūts nekāds labvēlīgs atzinums, Komisija nevar noteikt pasākumus, ko tā šajā jautājumā ir paredzējusi saskaņā ar Direktīvas 72/462/EEK 29. pantā paredzēto procedūru, IR PIEŅĒMUSI ŠO LĒMUMU. 1. pants 1. Ar šo pielikumā minētie Šveices uzņēmumi apstiprināti svaigas gaļas eksportēšanai uz Kopienu. 2. Importam no 1. punktā minētajiem uzņēmumiem joprojām piemēro paredzētos Kopienas veterināros noteikumus, un jo īpaši tos, kas attiecas uz veselības aizsardzības prasībām. 2. pants 1. Dalībvalstīs ir aizliegts importēt svaigu gaļu no uzņēmumiem, kas nav minēti šā lēmuma pielikumā. 2. Tomēr uzņēmumiem, kas nav uzskaitīti pielikumā, bet ko Šveices institūcijas saskaņā ar Direktīvas 72/462/EEK 4. panta 3. punktu ir apstiprinājušas un oficiāli ieteikušas no 1982. gada 1. janvāra, 1. punktā minēto aizliegumu piemēro tikai no 1983. gada 1. augusta, ja vien līdz 1983. gada 1. augustam saskaņā ar iepriekšminētās direktīvas 4. panta 1. punktu nav pieņemts pretējs lēmums. Komisija minēto uzņēmumu sarakstu nosūta dalībvalstīm. 3. pants Šo lēmumu piemēro no 1983. gada 1. janvāra. 4. pants Šo lēmumu pārskata un, ja vajadzīgs, groza līdz 1983. gada 1. martam. 5. pants Šis lēmums ir adresēts dalībvalstīm. Luksemburgā, 1982. gada 18. oktobrī Padomes vārdā — priekšsēdētājs N. A. Kofoed [1] OV L 302, 31.12.1979., 28. lpp. -------------------------------------------------- PIELIKUMS ŠĀ LĒMUMA 1. PANTĀ MINĒTO UZŅĒMUMU SARAKSTS Apstiprinājuma nr. | Uzņēmums | Adrese | I.LIELLOPU GAĻA A.Kautuves un izcirstuves A 115 — C 227 | Gustav Spiess | 9442 Berneck | A 145 — C 267 | Grieder Ag | 4702 Önsingen | B.Kautuves A 102 | Städtischer Schlachthof | 3014 Bern | A 103 | Städtischer Schlachthof | 4000 Basel 25 | A 107 | Städtischer Schlachthof | 9015 St. Gallen | A 117 | Abattoir municipal de Genève | 1227 Carouge | A 124 | Braunwalder AG | 5610 Wohlen | A 147 | Städtischer Schlachthof Luzern | 6010 Kriens | A 155 | FRF Frischfleisch AG | 6210 Sursee | II.CŪKGAĻA A.Kautuves un izcirstuves A 110 — C 250 | Gebr. Kunz, Fleisch- und Wurst Produktion AG | 8865 Bilten | A 115 — C 227 | Gustav Spiess | 9442 Berneck | A 145 — C 267 | Grieder Ag | 4702 Önsingen | B.Kautuves A 102 | Städtischer Schlachthof | 3014 Bern | A 103 | Städtischer Schlachthof | 4000 Basel 25 | A 107 | Städtischer Schlachthof | 9015 St. Gallen | A 124 | Braunwalder AG | 5610 Wohlen | A 130 | Abattoir municipal de Lausanne | 1008 Prilly | A 136 | Micarna AG | 9602 Bazenheid | A 147 | Städtischer Schlachthof Luzern | 6010 Kriens | A 155 | FRF Frischfleisch AG | 6210 Sursee | --------------------------------------------------